Išimbajus
Išimbajus (rus. Ишимбай, bašk. Ишембай) – miestas Rusijoje, Baškirijos respublikoje, prie Belajos upės, 150 km į pietus nuo Ufos; rajono centras. Stotis prie Ufos–Salavato geležinkelio. Naftos perdirbimas, mašinų, naftos pramonės įrangos gamyba, chemijos (katalizatorių), trikotažo, maisto pramonė. Prie miesto gaunama nafta ir gamtinės dujos. 2010 m. 51,9 % miesto gyventojų buvo rusai, 29,7 % – baškirai, 14,7 % – totoriai, 0,9 % – čiuvašai.